WHA ฟุ้งยอดขายพื้นที่คลังสินค้าปีนี้เข้าเป้า เชื่อ “ซูปเปอร์ คลัสเตอร์” หนุนธุรกิจ
WHA มั่นใจยอดขายพื้นที่คลังสินค้าปีนี้เข้าเป้า 2 แสน ตร.ม. เชื่อ "ซูปเปอร์ คลัสเตอร์" หนุนธุรกิจ เตรียมขายกอง REIT คือ WHABT มูลค่ากว่า 2.5 พันลบ. - ขยายกองทุน WHART เพิ่ม 4.5 พันลบ.ในปีนี้
1 ต.ค. 2558

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ระบุว่า บริษัทมั่นใจยอดขายพื้นที่คลังสินค้าปีนี้เป็นไปตามเป้าหมายที่ 200,000 ตร.ม. หลังจาก 9 เดือนแรกมียอดขายแล้ว 150,000 ตร.ม.
ขณะที่มองว่าแนวคิดของรัฐบาลที่จะผลักดันตั้ง “ซุปเปอร์ คลัสเตอร์” จะช่วยหนุนธุรกิจ เนื่องจาก WHA เป็นผู้นำกลุ่มนิคมอุตสาหกรรมและคลังสินค้าสำเร็จรูป ซึ่งจับกลุ่มลูกค้ายานยนต์และเทคโนโลยี พร้อมเตรียมเปิดขายกอง REIT คือ WHABT มูลค่ามากกว่า 2.5 พันล้านบาท และขยายกองทุน WHART เพิ่ม 4.5 พันล้านบาทภายในปีนี้